b'\n_START_ARTICLE_\nAuditoriaus pad\xc4\x97j\xc4\x97jas\n_START_PARAGRAPH_\nAuditoriaus pad\xc4\x97j\xc4\x97jas \xe2\x80\x93 auditoriaus pagalbininkas; fizinis asmuo, siekiantis auditoriaus vardo ir \xc4\xafra\xc5\xa1ytas \xc4\xaf auditoriaus pad\xc4\x97j\xc4\x97j\xc5\xb3 s\xc4\x85ra\xc5\xa1\xc4\x85 (LR audito \xc4\xafst. 2 str. 5 d.). Kartu su auditoriumi tikrinan organizacijos finansin\xc4\x99 b\xc5\xabkl\xc4\x99, atskaitomyb\xc4\x99 (finansines ataskaitas) etc.; finans\xc5\xb3 srities pareigyb\xc4\x97. Auditoriaus pad\xc4\x97j\xc4\x97j\xc5\xb3 s\xc4\x85ra\xc5\xa1\xc4\x85 Lietuvoje tvarko Auditori\xc5\xb3 r\xc5\xabmai.\n_START_SECTION_\nPraktika\n_START_PARAGRAPH_\nAuditoriaus pad\xc4\x97j\xc4\x97jas dirba (t. y. atlieka praktik\xc4\x85) audito \xc4\xafmon\xc4\x97je ir (arba) ES valstyb\xc4\x97s nar\xc4\x97s audito \xc4\xafmon\xc4\x97je vadovaujant auditoriui ir (arba) ES valstyb\xc4\x97s nar\xc4\x97s auditoriui, kuris turi ne ma\xc5\xbeesn\xc4\xaf kaip 3 met\xc5\xb3 auditoriaus darbo sta\xc5\xbe\xc4\x85, ra\xc5\xa1tu sutinka vadovauti auditoriaus pad\xc4\x97j\xc4\x97jo darbui ir neturi galiojan\xc4\x8di\xc5\xb3 drausmini\xc5\xb3 nuobaud\xc5\xb3 iki jo paskyrimo vadovauti auditoriaus pad\xc4\x97j\xc4\x97jo darbui. Jei, paskyrus vadovauti auditoriaus pad\xc4\x97j\xc4\x97jo darbui, auditorius gauna drausmin\xc4\x99 nuobaud\xc4\x85, Auditori\xc5\xb3 r\xc5\xabmai nedelsdami paskiria kit\xc4\x85 auditori\xc5\xb3, atitinkant\xc4\xaf reikalavimus, vadovauti auditoriaus pad\xc4\x97j\xc4\x97jo darbui (LR audito \xc4\xafst. 10 str. 1 d.)._NEWLINE_\xc4\xaera\xc5\xa1ymo \xc4\xaf auditoriaus pad\xc4\x97j\xc4\x97j\xc5\xb3 s\xc4\x85ra\xc5\xa1\xc4\x85 ir i\xc5\xa1braukimo i\xc5\xa1 jo, auditoriaus pad\xc4\x97j\xc4\x97j\xc5\xb3 s\xc4\x85ra\xc5\xa1o tvarkymo, auditoriaus pad\xc4\x97j\xc4\x97j\xc5\xb3 praktikos atlikimo tvark\xc4\x85, auditoriaus skyrim\xc4\x85 (atleidim\xc4\x85) auditoriaus pad\xc4\x97j\xc4\x97jo praktikos vadovu, auditoriaus pad\xc4\x97j\xc4\x97j\xc5\xb3 praktikos laiko skai\xc4\x8diavimo, auditoriaus pad\xc4\x97j\xc4\x97j\xc5\xb3 praktikos \xc4\xafvertinimo tvark\xc4\x85, auditoriaus pad\xc4\x97j\xc4\x97j\xc5\xb3 mokymo ir kitus auditoriaus pad\xc4\x97j\xc4\x97j\xc5\xb3 praktikos atlikimo reikalavimus nustato Auditori\xc5\xb3 r\xc5\xabmai, suderin\xc4\x99 ra\xc5\xa1tu su Audito ir apskaitos tarnyba (LR audito \xc4\xafst. 10 str. 3 d.).\n_START_SECTION_\nKarjera\n_START_PARAGRAPH_\nNor\xc4\x97damas tapti auditoriumi, Lietuvoje audito \xc4\xafmon\xc4\x97je ir (arba) valstyb\xc4\x97s nar\xc4\x97s audito \xc4\xafmon\xc4\x97je auditoriaus pad\xc4\x97j\xc4\x97ju reikia dirbti ne trumpiau kaip 3 metus ir, jei pra\xc5\xa1ymo suteikti auditoriaus vard\xc4\x85 pateikimo metu asmuo audito \xc4\xafmon\xc4\x97je nebedirba, darbas audito \xc4\xafmon\xc4\x97je auditoriaus pad\xc4\x97j\xc4\x97ju gali b\xc5\xabti baigtas ne anks\xc4\x8diau kaip prie\xc5\xa1 3 metus iki pra\xc5\xa1ymo pateikimo.'